
	UKMERGĖS RAJONO SAVIVALDYBĖS 
TARYBA

	
ETIKOS KOMISIJOS
POSĖDŽIO PROTOKOLAS

	

	2023 m. rugsėjo 13 d. Nr. 25-2

	Ukmergė




Posėdis įvyko 2023 m. rugsėjo 13 d. 9.00–10.00 val. 
Posėdžio pirmininkė – Audronė Augustėnienė, Etikos komisijos pirmininkė.
Posėdyje dalyvavo komisijos nariai: Rolandas Janickas, Indrė Kižienė, Danutė Užkurėlytė, Irma Vaitaitienė, Arnoldas Vilčinskas.

Posėdyje taip pat dalyvavo:
Darius Krogertas, Savivaldybės tarybos posėdžių sekretorius;
Monika Raškevičienė, Civilinės metrikacijos ir dokumentų valdymo skyriaus Tarybos aptarnavimo poskyrio vedėja.

DARBOTVARKĖ:
1. Dėl Tarybos narių posėdžių lankomumo. 
Pranešėja – Danutė Užkurėlytė, Etikos komisijos narė.
2. Dėl Etikos komisijos nuostatų. 
Pranešėja – Audronė Augustėnienė, Etikos komisijos pirmininkė.

1. SVARSTYTA. Tarybos narių posėdžių lankomumas. 
Pranešėja – Danutė Užkurėlytė, Etikos komisijos narė, apžvelgė birželio, liepos ir rugpjūčio mėnesio Savivaldybės tarybos narių posėdžių lankomumo suvestines. Informavo, kad Savivaldybės tarybos veiklos reglamente numatyta savivaldybės tarybos nario pareiga nedelsiant, bet ne vėliau kaip kitą darbo dieną nuo aplinkybių, dėl kurių negali dalyvauti posėdyje, paaiškėjimo dienos (išskyrus atvejus, kai tos aplinkybės paaiškėja posėdžio dieną), pranešti už posėdžio organizavimą atsakingam asmeniui apie savo nedalyvavimą ir nurodyti priežastis.

2. SVARSTYTA. Etikos komisijos nuostatai.
Pranešėja – Audronė Augustėnienė, Etikos komisijos pirmininkė, apžvelgė pateiktą Etikos komisijos nuostatų projektą (toliau – Projektą).
Darius Krogertas, Savivaldybės tarybos posėdžių sekretorius, pristatė Projekto lyginamąjį variantą. Atkreipė dėmesį, kad nuostatai tikslinami nurodant savivaldybės tarybos narių pateisinamas nedalyvavimo posėdyje priežastis ir kitas komisijos darbo organizavimo nuostatas.
Komisijos nariai diskutavo dėl atskiros nuomonės pateikimo būdo ir procedūrų; dėl Tarybos narių dalyvavimo darbo grupėse informacijos sisteminimo; dėl Tarybos narių nedalyvavimo posėdžiuose priežasčių nurodymo procesų; dėl komisijos atliekamo tyrimo sustabdymo tvarkos.
NUSPRĘSTA: pritarti Etikos komisijos nuostatų projektui ir teikti Ukmergės rajono savivaldybės tarybai jį tvirtinti.


Posėdžio pirmininkė				Audronė Augustėnienė


Protokolą rašė				Natalja Miklyčienė 

